rejauldu/bengali-wikipedia huggingface dataset:
নিখিল কুমার ব্যানার্জি একজন ভারতীয় চিকিৎসক ও রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি ২০১১ সাল থেকে ২০১৬ সাল পর্যন্ত পশ্চিমবঙ্গ বিধানসভায় দুর্গাপুর পূর্ব বিধানসভা কেন্দ্রের বিধায়ক হিসেবে দায়িত্ব পালন করেছেন।List of Winners in West Bengal 2011 তিনি ২০১৭ সালের ১৫ নভেম্বর হৃদরোগে আক্রান্ত হয়ে ৬৭ বছর বয়সে মৃত্যুবরণ করেন।  তথ্যসূত্র  বিষয়শ্রেণী:পশ্চিমবঙ্গের রাজনীতিবিদ বিষয়শ্রেণী:ভারতীয় চিকিৎসক বিষয়শ্রেণী:২০১৭-এ মৃত্যু বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
কুতুবদিয়া থানা বাংলাদেশের কক্সবাজার জেলার অন্তর্গত কুতুবদিয়া উপজেলার একটি থানা।   প্রতিষ্ঠাকাল  কুতুবদিয়া থানা গঠিত হয় ১৯১৭ সালে।   প্রশাসনিক এলাকাসমূহ  কুতুবদিয়া উপজেলার ৬টি ইউনিয়নের প্রশাসনিক কার্যক্রম কুতুবদিয়া থানার আওতাধীন।  ইউনিয়নসমূহ:  ১নং উত্তর ধুরুং  ২নং দক্ষিণ ধুরুং  ৩নং লেমশীখালী  ৪নং কৈয়ারবিল  ৫নং বড়ঘোপ  ৬নং আলী আকবর ডেইল   আরও দেখুন   কুতুবদিয়া উপজেলা  কক্সবাজার জেলা   তথ্যসূত্র    বহিঃসংযোগ   বিষয়শ্রেণী:কক্সবাজার জেলার থানা বিষয়শ্রেণী:কুতুবদিয়া উপজেলা
শহীদ নূরুল হোসেন ডিগ্রি কলেজ পাবনা জেলার সাঁথিয়া উপজেলার একটি কলেজ।   প্রতিষ্ঠার ইতিহাস   শহীদ নূরুল হোসেন ডিগ্রি কলেজ ১৯৭২ সালে এলাকার বিশিষ্ট ব্যক্তিবর্গের সম্মিলিত প্রচেষ্টায় প্রতিষ্ঠা করা হয়। প্রতিষ্ঠাকালীন সময়ে কলেজের দাতা সদস্যদের মধ্যে অন্যতম একজন সদস্য ছিলেন বীর মুক্তিযোদ্ধা আব্দুল কাদের ও শহীদ নূরুল হোসেনের পিতা নগরবাড়ী ঘাটের বিশিষ্ট ব্যবসায়ী আব্দুর রহমান মিয়া।   নামকরণের ইতিহাস   প্রতিষ্ঠাকালীন সময়ে কলেজ প্রতিষ্ঠার অন্যতম সদস্য আব্দুল কাদের কলেজটির নাম শহীদ নূরুল হোসেন ডিগ্রি কলেজ রাখার জন্য প্রস্তাব দেন। প্রস্তাবটি সবাই সমর্থন করেন। তখন থেকেই কলেজটির নামকরণ করা হয় শহীদ নূরুল হোসেন ডিগ্রি কলেজ। প্রতিষ্ঠান পরিচিতি   শিক্ষা কার্যক্রম  শুরু থেকেই কলেজটি একাদশ ও দ্বাদশ শ্রেণিতে বিজ্ঞান, মানবিক এবং ব্যবসায় শিক্ষা বিভাগে পাঠদান করে আসছিল। পরবর্তীতে ডিগ্রি শাখা চালু হলে বি.এ (পাস), বি.এস.এস (পাশ) এবং বি.বি.এস (পাস) কোর্সে পাঠদান শুরু করা হয়।   তথ্যসূত্র   বিষয়শ্রেণী:পাবনা জেলার মহাবিদ্যালয় বিষয়শ্রেণী:১৯৭২-এ প্রতিষ্ঠিত শিক্ষাপ্রতিষ্ঠান
মিথাইলফেনিডেট, যা রিটালিন, মেডিকিনেট এবং কনসার্টা ব্র্যান্ড নামে বিক্রি হয়, এটি একটি কেন্দ্রীয় স্নায়ুতন্ত্র (সিএনএস) উদ্দীপক যা মনোযোগ ঘাটতি হাইপারঅ্যাকটিভিটি ডিসঅর্ডার (এডিএইচডি) এবং নারকোলেপসি এর চিকিৎসায় ব্যবহৃত হয়। এটি মৌখিক প্রশাসন বা ত্বকে প্রয়োগ করা যেতে পারে, এবং বিভিন্ন ফর্মুলেশনের প্রভাবের সময়কাল বিভিন্ন রকমের হয়। ADHD-এর ক্ষেত্রে, মিথাইলফেনিডেটের কার্যকারিতা অ্যাটোমক্সেটিনের সাথে তুলনীয কিন্তু অ্যাম্ফিটামিন এর চেয়ে সামান্য কম, নির্বাহী কার্যাবলী টেকসই মনোযোগ, বাধা, কাজের স্মৃতি, প্রতিক্রিয়া সময়ের ঘাটতি দূর করা, এবং মানসিক স্ব-নিয়ন্ত্রণ।  তথ্যসূত্র    বিভাগ:২-বেনজিলপাইপেরিডিন বিভাগ:২-পাইপেরিডিনাইল যৌগ বিভাগ:মনোযোগ ঘাটতি হাইপারঅ্যাকটিভিটি ডিসঅর্ডার ব্যবস্থাপনা বিষয়শ্রেণী:বাইপোলার ডিসঅর্ডারের জীববিজ্ঞান বিষয়শ্রেণী:কার্বক্সিলেট এস্টার বিষয়শ্রেণী:CYP2D6 ইনহিবিটর বিষয়শ্রেণী:এর্গোজেনিক এইডস বিষয়শ্রেণী:ইউফোরিয়েন্টস বিষয়শ্রেণী:নোভারটিস দ্বারা তৈরি ওষুধ বিষয়শ্রেণী:মিথাইল এস্টার বিষয়শ্রেণী:নুট্রপিক্স বিষয়শ্রেণী:নোরেপাইনফ্রাইন–ডোপামিন রিআপটেক ইনহিবিটর বিষয়শ্রেণী:প্রো-মোটিভেশনাল এজেন্ট বিষয়শ্রেণী:সিগমা অ্যাগোনিস্ট বিষয়শ্রেণী:উদ্দীপক বিষয়শ্রেণী:ভাসোকনস্ট্রিক্টর বিষয়শ্রেণী:জাগ্রততা-প্ররোচনাকারী এজেন্ট বিষয়শ্রেণী:বিশ্ব ডোপিং-বিরোধী সংস্থা নিষিদ্ধ পদার্থ বিষয়শ্রেণী:উইকিপিডিয়া ঔষধ নিবন্ধ অনুবাদের জন্য প্রস্তুত
বিচারপতি মোঃ রুহুল আমিন (১ জুন ১৯৪১ — ২৪ নভেম্বর ২০২৪) বাংলাদেশের একজন আইনবিদ এবং ১৫তম প্রধান বিচারপতি।https://www.prothomalo.com/bangladesh/w1dnrshcm8   জন্ম ও পারিবারিক পরিচিতি  মোঃ রুহুল আমিন ১৯৪১ সালের ১ জুন তারিখে লক্ষ্মীপুর জেলায় জন্মগ্রহণ করেন।   শিক্ষাজীবন    কর্মজীবন  ২০০৭ সালের ২৮ ফেব্রুয়ারি তারিখে বিচারপতি সৈয়দ জে. আর. মোদাচ্ছির হোসেনেরলস্করপুর ইউনিয়ন তথ্য বাতায়ন। অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১৫-তম প্রধান বিচারপতি হিসাবে মোঃ রুহুল আমিনকে নিয়োগ প্রদান করেন ও তিনি ২০০৭ সালের ১ মার্চ তারিখে শপথ গ্রহণ করেন এবং ২০০৮ সালের ৩১ মে তারিখে ৬৭ বছর পূর্ণ হওয়ায় অবসর গ্রহণ করেন।   রচনাবলী    পুরস্কার ও সম্মাননা    আরো দেখুন   বাংলাদেশ সুপ্রীম কোর্ট  প্রধান বিচারপতি  বাংলাদেশের প্রধান বিচারপতি  বাংলাদেশের প্রধান বিচারপতিবৃন্দের তালিকা   তথ্যসূত্র    বহিঃসংযোগ   বাংলাদেশের প্রধান বিচারপতি - বাংলাপিডিয়া হতে প্রাপ্ত নিবন্ধ।  বাংলাদেশের প্রধান বিচারপতি যেভাবে নির্বাচন করা হয়।  বিষয়শ্রেণী:১৯৪১-এ জন্ম বিষয়শ্রেণী:২০২৪-এ মৃত্যু বিষয়শ্রেণী:বাংলাদেশী বিচারক বিষয়শ্রেণী:বাংলাদেশের প্রধান বিচারপতি বিষয়শ্রেণী:লক্ষ্মীপুর জেলার ব্যক্তি বিষয়শ্রেণী:লখিমপুর জেলার ব্যক্তি বিষয়শ্রেণী:বাংলাদেশের সুপ্রীম কোর্টের বিচারপতি
স্পেনের সংস্কৃতি তার পাশ্চাত্য উৎস, ইউরোপের অন্যান্য সংস্কৃতির সঙ্গে পারস্পরিক যোগাযোগ, এর ঐতিহাসিকভাবে ক্যাথলিক ধর্মীয় ঐতিহ্য এবং দেশের মধ্যে বিভিন্ন জাতীয় ও আঞ্চলিক পরিচয় দ্বারা প্রভাবিত হয়। এতে সাহিত্য, সঙ্গীত, দৃশ্যকলা, রন্ধনপ্রণালীর পাশাপাশি আধুনিক রীতিনীতি, বিশ্বাস, প্রতিষ্ঠান  ও সামাজিক নিয়ম অন্তর্ভুক্ত। স্পেনের বাইরে স্পেনীয় সংস্কৃতি বেশিরভাগ লাতিন আমেরিকীয় সংস্কৃতি এবং ফিলিপিনো সংস্কৃতির ভিত্তি।   ইতিহাস  স্পেনের প্রাচীন জনগণের মধ্যে সেল্টস, ইবেরিয়, সেল্টিবেরিয়, টারটেসিয়, ভাসকোনে এবং সেইসাথে ফিনিশিয়, গ্রীক এবং কার্থাজিয় উপনিবেশ অন্তর্ভুক্ত ছিল। প্রাথমিক সময় থেকেই, এটি সম্পূর্ণরূপে রোম দ্বারা বিজিত হয় এবং রোমান সাম্রাজ্যের হিস্পানিয়া নামের একটি প্রদেশে পরিণত হয়। প্রাচীন রোমানরা স্পেনীয় ইতিহাসে একটি দীর্ঘস্থায়ী সাংস্কৃতিক, ধর্মীয়, রাজনৈতিক, আইনি এবং প্রশাসনিক প্রভাব রেখে গেছে, যা আজকের আধুনিক স্পেনের সাংস্কৃতিক ভিত্তি। স্পেনীয় ইতিহাসের পরবর্তী অধ্যায়গুলো দেশটির সংস্কৃতি ও ঐতিহ্যে নতুন উপাদান যুক্ত করেছে।  ২০২৪ সালের হিসাবে, আধুনিক স্পেনীয় ভাষার প্রায় ৮৫% লাতিন থেকে উদ্ভূত। প্রাচীন গ্রিকও স্পেনীয় শব্দভান্ডারে উল্লেখযোগ্যভাবে অবদান রেখেছে, বিশেষ করে লাতিনের মাধ্যমে যেখানে গ্রিকের বড় প্রভাব রয়েছে। স্পেনীয় শব্দভান্ডার আরবি ভাষার সঙ্গেও প্রাচীনকাল থেকে যুক্ত ছিল। বিশেষত আল-আন্দালুস যুগে ইবেরিয় উপদ্বীপে স্পেনীয় ভাষা বিকশিত হওয়ার সময় প্রায় ৮% শব্দ আরবি উৎস থেকে এসেছে। এছাড়াও বাস্ক, কেল্টীয় ভাষাসমূহ এবং গথিক ভাষার মতো অন্যান্য ভাষা থেকেও স্বল্প তবে গুরুত্বপূর্ণ প্রভাব রয়েছে।  স্পেনে বিশ্বের অন্যতম বেশি ইউনেস্কো বিশ্ব ঐতিহ্যবাহী স্থান রয়েছে।   তথ্যসূত্র    বহিঃসংযোগ   স্প্যানিশ সংস্কৃতির অফিসিয়াল ওয়েবসাইট  162,000 পৃষ্ঠার তথ্য।  স্প্যানিশ সংস্কৃতি সম্পর্কে নিবন্ধ  স্প্যানিশ সংস্কৃতি সম্পর্কে খবর  বিষয়শ্রেণী:স্পেনের সংস্কৃতি
আন্দিকোট বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।   আয়তন  ২৪ বর্গ কি.মি.   জনসংখ্যা   ৩০,৪৯৩ জন (প্রায়) (২০১১ সালের আদম শুমারী অনুযায়ী)  ভোটার ২৪,৯১৫ জন  পরিবার সংখ্যা ৬,০৯০   অবস্থান ও সীমানা  মুরাদনগর উপজেলার উত্তর-পূর্বাংশে আন্দিকোট ইউনিয়নের অবস্থান। এ ইউনিয়নের পশ্চিমে আকুবপুর ইউনিয়ন, দক্ষিণে পূর্বধইর পূর্ব ইউনিয়ন, পূর্বে ব্রাহ্মণপাড়া উপজেলার মাধবপুর ইউনিয়ন, উত্তর-পূর্বে ব্রাহ্মণবাড়িয়া জেলার কসবা উপজেলার কুটি ইউনিয়ন ও মেহারী ইউনিয়ন এবং উত্তরে ব্রাহ্মণবাড়িয়া জেলার নবীনগর উপজেলার লাউর ফতেপুর ইউনিয়ন অবস্থিত।   প্রশাসনিক কাঠামো  আন্দিকোট ইউনিয়ন মুরাদনগর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বাঙ্গরাবাজার থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।   শিক্ষা প্রতিষ্ঠান  শিক্ষার হার – ৫৬%। (২০০১ এর শিক্ষা জরীপ অনুযায়ী)   সরকারি প্রাথমিক বিদ্যালয়- ১৩টি,  বে-সরকারি রেজিঃ প্রাঃ বিদ্যালয়- ২টি,  উচ্চ বিদ্যালয়ঃ ৪টি।  কলেজ- ৩টি।  মাদ্রাসা- ৩ টি।  ফোরকানিয়া মাদ্রাসা- ২টি।  এতিমখানা- ২টি।  হাফেজিয়া মাদ্রাসা- ৫টি।   যোগাযোগ ব্যবস্থা   কাচা রাস্তা ৫০ কি.মি.  পাকা রাস্তা ৪ কি.মি.   খাল ও নদী  ৩নং আন্দিকুট ইউনিয়নে বুড়ি নদী এবং অদের খাল, বারেশ্বর খাল ও আন্দিকুট খাল। এছাড়াও আরো ছোট ছোট খাল রয়েছে।   হাট-বাজার   হাট-বাজার সংখ্যা ৮   দর্শনীয় স্থান    শ্রীশ্রী সিদ্ধেশ্বরী সার্বজনীন দেব মন্দির, আন্দিকুট   জনপ্রতিনিধি   চেয়ারম্যান- মো. জাকির হোসেন মেম্বারঃ ১নং ওয়ার্ড- এমরান মুন্সি   আরও দেখুন   মুরাদনগর উপজেলা  বাঙ্গরাবাজার থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:মুরাদনগর উপজেলার ইউনিয়ন
সত্যবতী দেবী (২৮ ফেব্রুয়ারি ১৯০৫ - ২৬ অক্টোবর ২০১০) একজন ভারতীয় স্বাধীনতা সংগ্রামী এবং গান্ধীবাদী ছিলেন। ২৬ অক্টোবর ২০১০-এ তার মৃত্যুর সময়, তিনি ছিলেন ভারতের সবচেয়ে বয়স্ক জীবিত স্বাধীনতা সংগ্রামী।  তিনি তরন তারন জেলার একটি পাঞ্জাবি হিন্দু পরিবারে জন্মগ্রহণ করেন। তিনি কন্যা মহা বিদ্যালয়, জলন্ধর থেকে তার বিদ্যাশিক্ষা লাভ করেন। তিনি ১৯২৫ সালে লালা অচিন্ত রামকে বিয়ে করেন। তার বিয়ে যৌতুক-বিহীন ছিল এবং তিনি কোন পর্দা করতেন না, যা বিয়ের জন্য অচিন্ত রামের নির্ধারিত শর্ত ছিল। তিনি বিজ্জি বা মাতাজি নামে সুপরিচিত ছিলেন। তিনি ভারতের সাবেক উপরাষ্ট্রপতি কৃষাণ কান্তের মা ছিলেন। তার নির্মলা ও সুভদ্রা নামে দুই মেয়েও ছিল।  ১৯৪২ সালের ২৬শে আগস্ট, তিনি ভারতীয় স্বাধীনতা আন্দোলনে অংশগ্রহণের জন্য তার সন্তানদের সাথে গ্রেফতার হন। অন্যান্য নারী বন্দীদের সাথে তিনি লাহোর জেলে ভারতীয় তেরঙ্গা উত্তোলন করেছিলেন যেখানে তিনি ব্রিটিশদের দ্বারা বন্দী ছিলেন। কারাগারে তিনি রাজনৈতিক বন্দীদের ব্যারাকের অবস্থার বিরুদ্ধে প্রতিবাদ করেন এবং সত্যাগ্রহ করেন। ভারতের স্বাধীনতার পর, তিনি তার স্বামী লালা অচিন্ত রামের (যিনি ১৯৬১ সালে মারা যান, জনপ্রিয়ভাবে “পাঞ্জাবের গান্ধী” নামে খ্যাত) সাথে বিনোবা ভাবের ভূদান আন্দোলনে সক্রিয় অংশ নিয়েছিলেন। তিনি দুবার লোকসভার সদস্য ছিলেন। তারা উভয়েই জমির মালিকদের তাদের জমি ভূমিহীন শ্রমিকদের দেওয়ার আহ্বান জানান। বিপ্লবী নেতা চন্দ্রশেখর আজাদ লাহোরে পালিয়ে যাওয়ার আগে তিন দিন তার বাড়িতে ছিলেন। তিনি প্রায়ই দেশপ্রেমিক ভগৎ সিংকে নিজের হাতে খাওয়াতেন। তার মেয়ে সুভদ্রা, যখন গ্রেপ্তার হয়েছিল তখন তার বয়স ছিল মাত্র ১৩ বছর এবং গ্রেপ্তার হওয়া সর্বকনিষ্ঠ মুক্তিযোদ্ধা ছিলেন। ১৯৬৫ সালে, তিনি তার সমস্ত গহনা প্রধানমন্ত্রীর জাতীয় ত্রাণ তহবিলে দান করেছিলেন।  তার বাড়িতে আসা প্রত্যেকের দ্বারা তিনি সবসময় সম্মান পেতেন। তার ছেলে কৃষ্ণ কান্ত ১৯৮৯ সালে অন্ধ্র প্রদেশের রাজ্যপাল হন এবং ১৯৯৭ সাল পর্যন্ত সেখানে বহাল ছিলেন, যখন তিনি উপরাষ্ট্রপতি পদে উন্নীত হন। উভয় অনুষ্ঠানেই কৃষ্ণকান্ত তার মাকে তার বাড়িতে নিয়ে যান। ২০০২ সালে যখন তার ছেলে মারা যায়, তখন তিনি তার লাশের পাশে বসে ছিলেন যতক্ষণ না এটি দাহ করার জন্য নেওয়া হয়। তিনি পুত্রবিয়োগের পরও আট বছর বেঁচে ছিলেন, ২৬ অক্টোবর ২০১০-এ ১০৫ বছর বয়সে মারা যান, তার অনেক অনুজ সহকর্মীকে ছাড়িয়ে যান। পরদিন তার নিজ গ্রামে রাষ্ট্রীয় মর্যাদায় তাকে দাহ করা হয়। ৯ আগস্ট ২০০৯-এ মৃত্যুর এক বছর আগে, ভারত ছাড়ো আন্দোলনের ৬৭তম বার্ষিকী স্মারক উদযাপনের অংশ হিসাবে তৎকালীন রাষ্ট্রপতি প্রতিভা পাটিল তাকে সম্মানিত করেছিলেন।   তথ্যসূত্র   বিষয়শ্রেণী:ভারতীয় শতবর্ষী নারী বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:পাঞ্জাব, ভারতের ব্যক্তি বিষয়শ্রেণী:পাঞ্জাবি ব্যক্তি বিষয়শ্রেণী:পাঞ্জাবি হিন্দু বিষয়শ্রেণী:২০১০-এ মৃত্যু বিষয়শ্রেণী:১৯০৫-এ জন্ম
থাম্ব|ছবি সংগৃহিত অলকা () বা অলকাপুরী বা  অলকাবতী হল হিন্দু পুরাণে বৈশিষ্ট্যযুক্ত একটি শহর। এটি যক্ষ এবং সম্পদের দেবতা কুবেরের বাড়ি।(Kramrisch, Stella). 1994. The Presence of Siva, p.137 মহাভারতে শহরটিকে যক্ষ রাজ্যের রাজধানী হিসেবে উল্লেখ করা হয়েছে। এটিকে তার স্থাপত্যশৈলী, ঐশ্বর্য এবং সামগ্রিক জৌলুসের ক্ষেত্রে দেবতাদের রাজা ইন্দ্রের রাজধানী অমরাবতীর প্রতিদ্বন্দ্বী বলা হয়। এটি  কালিদাসের সংস্কৃত গীতিকাব্য মেঘদূতেও উদ্ধৃত করা হয়েছে।   বিবরণ  কুবের সৎ ভাই রাবণের কাছে তার লঙ্কা রাজ্য হারানোর পর, তিনি কৈলাসের নিকটে নতুন রাজধানী খুঁজে পান, যক্ষ জাতিতে তার শাসন প্রতিষ্ঠা করেন।  অলকাকে কখনও কখনও কুবেরের শাসনাধীন বিশ্বের সবচেয়ে জৌলুসপূর্ণ শহর হিসাবে উল্লেখ করা হয়। বলা হয়, শহরের যক্ষরা বর্শা ও তলোয়ার নিয়ে এটিকে পাহারা দেয়।  ভাগবত পুরাণে বর্ণনা করা হয়েছে, ধ্রুব একবার এই শহর আক্রমণ করেছিলেন, যক্ষের হাতে তার ভাইয়ের মৃত্যুর প্রতিশোধ নিতে হাজার হাজার যক্ষকে হত্যা করেছিলেন। যখন তার পিতামহ মনু হস্তক্ষেপ করেন এবং তাকে তার রক্তপাত বন্ধ করতে রাজি করায় তখন তিনি থামেন।  মহাভারতে, পাণ্ডবগণ এই রাজ্যে এসেছিলেন এবং যক্ষরাজ কুবেরের সাথে দেখা করেছিলেন।  ব্রহ্মাণ্ড পুরাণ কৈলাস ভ্রমণে পরশুরামের যাত্রাপথে অলকা পর্যবেক্ষণের বর্ণনা দেয়। পাঠ্যটিতে শহরটিকে অতীব বিশাল বলে বর্ণনা করা হয়েছে কারণ এটি অট্টালিকা ও প্রাসাদে ভরা ছিল, যেগুলি বিভিন্ন ধরণের রত্ন দ্বারা সংযুক্ত ছিল। সেই ভবনসমূহের শোভায় নগরীটি পরম সুশোভিত ছিল। সেখানে বিচিত্র প্রকার ভূষণধারী এবং বিবিধ রূপধারী যক্ষ বিরাজমান ছিল। সেই নগরীতে বহু প্রকার বৃক্ষে পূর্ণ অনেক বন ও উপবন ছিল। সেই নগরী অনেক বিশাল বাপি (জলাশয়) এবং হ্রদ দ্বারা পরম সুশোভিত ছিল। সেই পুরীর বাইরে চারিদিকে সীতা এবং অলকানন্দা নদী দ্বারা সমাবৃত ছিল। সেখানে দেবাঙ্গনাগণ স্নান করছিল এবং তাদের অঙ্গের কুঙ্কুম নদীর জলে প্রবাহিত হচ্ছিল। তৃষ্ণাবিরহিত হাতি আনন্দে সেই নদীর জল পান করছিল। যেখানে-সেখানে গন্ধর্ব ও অপ্সরাদের দ্বারা সৃষ্ট পরম মধুর সঙ্গীতধ্বনি শোনা যাচ্ছিল।   আরও দেখুন   অশোক বাটিকা   তথ্যসূত্র   বিষয়শ্রেণী:হিন্দু পুরাণে বর্ণিত স্থান
হিনা গাভিট (জন্ম ২৮শে জুন ১৯৮৭) হলেন একজন ভারতীয়। তিনি ভারতীয় জনতা পার্টির মহারাষ্ট্রের রাজনীতিবিদ। তিনি ২০১৪ থেকে ২০২৪ সাল পর্যন্ত নন্দুরবার আসন থেকে প্রতিনিধিত্ব করে লোকসভার সদস্য ছিলেন। তিনি বিজেপির একজন জাতীয় মুখপাত্র।   পেশাগত কর্মজীবন  হিনা গাভিট হলেন বিজয়কুমার গাভিটের কন্যা, বিজয়কুমার নন্দুরবার বিধানসভা কেন্দ্র থেকে  প্রথমে জাতীয়তাবাদী কংগ্রেস পার্টির (এনসিপি) সদস্য হিসেবে বিধায়ক হয়েছিলেন, এরপর তিনি ভারতীয় জনতা পার্টির হয়ে এখান থেকে বিধায়ক হন। তিনি পেশায় একজন ডাক্তার।   রাজনৈতিক জীবন  ২০১৪ সালের লোকসভা নির্বাচনে, হিনা নন্দুরবারের নয় বারের সাংসদ মানিকরাও হোদল্যা গাভিটকে পরাজিত করেন। ভারতীয় জাতীয় কংগ্রেস ১৯৮১ সাল থেকে এই আসনটি ধরে রেখেছিল। হিনার জয়ের ব্যবধান ছিল ১,০৬,৯০৫ ভোট।  রক্ষা খডসের সাথে, তিনি ১৬তম লোকসভার সর্বকনিষ্ঠ সাংসদ হন।  ২০২৪ সালের ভারতীয় সাধারণ নির্বাচনের সময়, তিনি ভারতীয় জাতীয় কংগ্রেসের অ্যাডভোকেট গোভাল পাডভীর কাছে ১,৫৯,১২০ ভোটে পরাজিত হন।   বিতর্ক  ২০১৮ সালের ৫ই আগস্ট তারিখে, ধুলে কালেক্টরের অফিসের বাইরে আগের ১৬ দিন ধরে ধর্না কর্মসূচি পালনকারী বিক্ষোভকারীরা হিনা গাভিটের গাড়ি আক্রমণ করে।   তথ্যসূত্র   বিষয়শ্রেণী:২০শ শতাব্দীর ভারতীয় নারী বিষয়শ্রেণী:লোকসভার নারী সদস্য বিষয়শ্রেণী:২০শ শতাব্দীর ভারতীয় নারী চিকিৎসক বিষয়শ্রেণী:মহারাষ্ট্রের চিকিৎসক বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:২০শ শতাব্দীর ভারতীয় চিকিৎসক বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ বিষয়শ্রেণী:মহারাষ্ট্রের লোকসভা সদস্য বিষয়শ্রেণী:মহারাষ্ট্রের রাজনীতিতে নারী বিষয়শ্রেণী:সপ্তদশ লোকসভার সদস্য বিষয়শ্রেণী:ষোড়শ লোকসভার সদস্য বিষয়শ্রেণী:মারাঠি রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৮৭-এ জন্ম বিষয়শ্রেণী:অপর্যালোচিত অনুবাদসহ পাতা
শিল্প শাস্ত্র ( ) আক্ষরিক অর্থ হল শিল্পের বিজ্ঞান (চারু ও কারুশিল্প)।Stella Kramrisch (1958), Traditions of the Indian Craftsman, The Journal of American Folklore, Vol. 71, No. 281, Traditional India: Structure and Change (Jul. - Sep., 1958), pp. 224-230Sinha, A. (1998), Design of Settlements in the Vaastu Shastras, Journal of Cultural Geography, 17(2), pp. 27-41 এটি অসংখ্য প্রাচীন হিন্দু গ্রন্থের মধ্যে একটি যেখানে শিল্প, কারুশিল্প এবং তাদের নকশার নিয়ম, নীতি এবং মান বর্ণনা করে। হিন্দু মন্দির স্থাপত্য এবং ভাস্কর্যের প্রেক্ষাপটে , শিল্প শাস্ত্রগুলি ছিল ভাস্কর্য এবং হিন্দু মূর্তিবিদ্যার জন্য ম্যানুয়াল, অন্যান্য জিনিসগুলির মধ্যে, একটি ভাস্কর্য চিত্রের অনুপাত, রচনা, নীতি, অর্থ, পাশাপাশি স্থাপত্যের নিয়মাবলী।For Śilpa Śāstras as basis for iconographic standards, see: Hopkins, Thomas J. (1971). The Hindu Religious Tradition. Belmont, California: Dickenson Publishing Company, p. 113.   তথ্যসূত্র    গ্রন্থ পুঞ্জি    Isabella Nardi (2006), The Theory of Citrasutras in Indian Painting, Routledge,   Alain Daniélou, Virtue, Success, Pleasure, and Liberation: The Four Aims of Life,  - Chapter "The Thirty-two sciences" on Shilpa Shastra  S. Dabhade,   P. K. Acharya, Indian Architecture according to the Manasara Shilpa Shastra, All 6 volumes, London (1927).  Dr. G.Gnanananda, "Sri Kashyapa Shilpa shastram (Uttarardha)-1998, Karnataka Shilpakala Academy Publication, "Sri Kashyapa Shilpa shastram (Poorvardha) Volume - 1, 2004 , Volume -2, 2006- Karnataka Shilpakala Academy Publication.  P.N. Bose, Principles of Indian Shilpa Shastra with text of Mayamata, Oxford University Press  D.N. Shukla (1967), Shilpa Shastra, Vastuvanmaya Prakashan, Lucknow  Pillai, G. K. (1948). The way of the silpis: Or, Hindu approach to art and science. Allahabad: Indian Press,   V.S. Agarwala, The Heritage of Indian Art, Bombay (1964)  Dr G.Gnanananda, "Sri Brahmeeya chitrakarma shastra ( 5 Volumes), Sanskriti Sahithya Pratisthana, Publications, Bangalore. Translated into Kannada and published in 5 volumes, source of information on Vaishnava Shilpa Shastra. # 1300 Pages.  T. Finot (1896), Les lapidaires indiens, (in French)  Dr G Gnanananda, "Paramparika Shilpa: Nenne-Naale (2011-3rd publication)", Sanskriti Sahithya Pratisthana, Publications, Bangalore - This book is a study of traditional sculptures and Temple Architectures.  Dr G Gnanananda, "Aalaya Darshana - A Book 12.describing mysticism and symbolism involved in Dravidian Temple. (2013, 2019) -Karnataka Shilpakala Academy Publication.  Vastu-Shilpa Kosha, Encyclopedia of Hindu Temple architecture and Vastu/S.K.Ramachandara Rao, Delhi, Devine Books, (Lala Murari Lal Chharia Oriental series)  (Set)    Amita Sinha, Design of Settlements in the Vaastu Shastras,  Journal of Cultural Geography, Vol. 17, 1998.  Dr G Gnanananda, "Shilpaadarsh Volume-1 (1999)", "Shilpaadarsh Volume-2 (2002)", Published by Hampi University.   বহিঃসংযোগ  Manasara (English translation) by Prasanna Kumar Acharya, 1933 (includes glossary)  বিষয়শ্রেণী:হিন্দু ধর্মগ্রন্থ বিষয়শ্রেণী:হিন্দু স্থাপত্য বিষয়শ্রেণী:ভারতীয় স্থাপত্য ইতিহাস বিষয়শ্রেণী:ভারতীয় মূর্তিবিদ্যা
থাম্ব|ঢাকার আহসান মঞ্জিল নাটোরের চৌধুরী বংশ হল একটি উল্লেখযোগ্য বাঙালি মুসলিম পরিবার যারা উত্তরবঙ্গের ইতিহাস জুড়ে গুরুত্বপূর্ণ ভূমিকা পালন করেছে।  ইতিহাস পরিবারটি আমানুল্লাহ খানের বংশধর, একজন আফগান মুসলিম সম্ভ্রান্ত ব্যক্তি যিনি ১৮ শতকের গোড়ার দিকে বর্ধমান, বেঙ্গল সুবাহে তার ছেলে আজম খানের সাথে বসতি স্থাপন করেছিলেন।  মুহম্মদ জামান খান নাটোর আদালতের নাজির নিযুক্ত হওয়ার পর এবং সেই জেলায় প্রচুর জমি প্রদানের পর পরিবারটি উত্তরবঙ্গের নাটোরে চলে আসে।  তার মৃত্যুর পর, তার পুত্র দোস্ত মুহম্মদ খান তার স্থলাভিষিক্ত হন, যিনি নাটোরের খোলাবাড়িয়া, পিপরুল এবং কালাম অঞ্চল জুড়ে জমিদারি সম্প্রসারণ করেছিলেন। ১৭৮৭ সালে কোম্পানি রাজ তাকে চৌধুরী উপাধি প্রদান করে।  খান পরিবারের আদি উপাধি।  দোস্ত মুহম্মদ খান চৌধুরী বাঘার মুতাওয়াল্লীর কন্যাকে বিয়ে করেন, এবং তার জ্যেষ্ঠ পুত্র মুহাম্মদ আলী খান চৌধুরী স্থলাভিষিক্ত হন।  মোহাম্মদ আলী খান চৌধুরীর দুই ছেলে ছিল; রশিদ ও এরশাদ।  রশিদ আলী খান চৌধুরী তার পিতার কাছ থেকে জমিদারি উত্তরাধিকার সূত্রে পেয়েছিলেন এবং সবচেয়ে উল্লেখযোগ্যভাবে ১৮৬২ সালে রশিদ অ্যাংলো-পার্সিয়ান স্কুল প্রতিষ্ঠা করেন। তার স্থলাভিষিক্ত হন তার ছোট ভাই এরশাদ আলী খান চৌধুরী, যিনি একজন উল্লেখযোগ্য রাজনীতিবিদ এবং বঙ্গীয় আইন পরিষদের সদস্য ছিলেন। তিনি ১৮৯১ সাল থেকে নাটোর পৌরসভার চেয়ারম্যান হিসেবে দায়িত্ব পালন করেন এবং নাটোরের উন্নয়নের জন্য তাকে ব্যাপকভাবে কৃতিত্ব দেওয়া হয়। ১৯০৩ সালে, এরশাদ আলী খান চৌধুরী রাজশাহীতে মুসলিম শিক্ষা সমিতির প্রথম অধিবেশনে সভাপতিত্ব করেন। ১৯০৬ সালে সর্বভারতীয় মুসলিম লীগ প্রতিষ্ঠার পর, তিনি এর নাটোর শাখার উদ্বোধক চেয়ারম্যান নিযুক্ত হন। এছাড়াও তিনি বেঙ্গল ম্যানেজমেন্ট কনফারেন্স এবং রাজশাহী জেলা বোর্ডের সদস্য এবং মোহামেডান লিটারারি সোসাইটি এবং আঞ্জুমান-ই-ইসলামিয়া সংগঠনের সমর্থক ছিলেন।  ১৯২৮ সালে এরশাদ আলী খান চৌধুরীর মৃত্যুর পর, তার পুত্র আশরাফ আলী খান চৌধুরী তার স্থলাভিষিক্ত হন। আশরাফের মা, মাসিরুন্নেসা খানুম ছিলেন শাহজাদপুরের জমিদারের একমাত্র সন্তান এবং তিনি শেষ পর্যন্ত শাহজাদপুর জমিদারির উত্তরাধিকারী হন। তিনি তার পিতার মতো একজন মুসলিম লীগ রাজনীতিবিদ ছিলেন এবং বঙ্গীয় আইনসভার ডেপুটি স্পিকার হিসেবেও দায়িত্ব পালন করেন।  যদিও ১৯৫০ সালের ইস্ট বেঙ্গল স্টেট অধিগ্রহণ ও প্রজাস্বত্ব আইন জমিদারি প্রথার বিলুপ্তি ঘটায়, পরিবারটি উত্তরবঙ্গে প্রভাবশালী পদে অধিষ্ঠিত থাকে, উদাহরণস্বরূপ, আবদুস সাত্তার খান চৌধুরী একজন সাবেক বিএনপি সংসদ সদস্য।   তথ্যসূত্র   বিষয়শ্রেণী:বাংলাদেশী পরিবার বিষয়শ্রেণী:বাঙালি পরিবার বিষয়শ্রেণী:আফগান বংশোদ্ভূত বাংলাদেশী ব্যক্তি বিষয়শ্রেণী:নাটোর জেলার ব্যক্তি
সামরালা () ভারতের পাঞ্জাব রাজ্যের লুধিয়ানা জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪৯ মিটার (৮১৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সামরালা শহরের জনসংখ্যা হল ১৭,৬১০ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে সামরালা এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
কে এন প্রধান (১৯৩২ - ১৭ জুলাই ১৯৯৯) একজন বিশিষ্ট সামাজিক এবং রাজনৈতিক কর্মী এবং একজন সুপরিচিত এবং সক্রিয় ট্রেড ইউনিয়নবাদী ছিলেন। তিনি মধ্য প্রদেশের ভোপাল সংসদীয় আসনের প্রতিনিধিত্বকারী অষ্টম লোকসভার সদস্য ছিলেন। এর আগে তিনি ১৯৬৭ থেকে ১৯৭২ এবং ১৯৮০ থেকে ১৯৮৫ সাল পর্যন্ত মধ্য প্রদেশ বিধানসভার সদস্য ছিলেন। তিনি ১৯৬৯ থেকে ১৯৭২ সাল পর্যন্ত মধ্যপ্রদেশ সরকারে মন্ত্রিপরিষদ মন্ত্রীর দায়িত্বও পালন করেছিলেন।   প্রধানের পাঁচ সন্তান রয়েছেন। তাঁর পুত্র বিনোদ প্রধানের বিয়ে হয়েছে ভারতীয় জনতা পার্টির এক নেতা মরহুম শীতা সহাইয়ের কন্যা আলকা প্রধানের সাথে (এনিয়ে আলকা সাহাই)।   তথ্যসূত্র   বিষয়শ্রেণী:১৯৩২-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:মধ্যপ্রদেশের লোকসভা সদস্য বিষয়শ্রেণী:অষ্টম লোকসভার সদস্য বিষয়শ্রেণী:মধ্যপ্রদেশ বিধানসভার সদস্য ১৯৬৭-১৯৭২ বিষয়শ্রেণী:মধ্যপ্রদেশ বিধানসভার সদস্য ১৯৮০-১৯৮৫ বিষয়শ্রেণী:ভোপালের রাজনীতিবিদ
শিশির মঞ্চ হল কলকাতার একটি প্রেক্ষাগৃহ। এই প্রেক্ষাগৃহটি বাংলা নাটক মঞ্চায়নের জন্য নিয়মিতভাবে ব্যবহৃত হয়। এটি রবীন্দ্রসদন ও নন্দনের পাশে অবস্থিত। মঞ্চটি বিশিষ্ট বাঙালি নাট্যাভিনেতা শিশিরকুমার ভাদুড়ির নামে নামাঙ্কিত। মঞ্চটি ১৯৭৮ সালে প্রতিষ্ঠিত হয়।  শিশির মন্দ পশ্চিমবঙ্গ সরকারের তথ্য ও সংস্কৃতি বিভাগের মালিকানাধীন। পূর্ত বিভাগ এর রক্ষণাবেক্ষণ করে থাকে।   পাদটীকা   বিষয়শ্রেণী:বাংলা নাটক বিষয়শ্রেণী:কলকাতার নাট্যমঞ্চ বিষয়শ্রেণী:কলকাতার সংস্কৃতি বিষয়শ্রেণী:কলকাতার ভবন ও স্থাপনা বিষয়শ্রেণী:বাঙালি নাট্যশালা বিষয়শ্রেণী:কলকাতার দর্শনীয় স্থান
সৈয়দ মোয়াজ্জেম আলী (১৮ জুলাই ১৯৪৪ – ৩০ ডিসেম্বর ২০১৯) একজন বাংলাদেশী বিদেশি পরিসেবা কর্মকর্তা এবং কর্মজীবনে তিনি একজন কূটনীতিক ছিলেন। বাংলাদেশের পররাষ্ট্র সচিব হিসাবে দায়িত্ব পালন করেছেন। ভাষা আন্দোলনকে আন্তর্জাতিক মাতৃভাষা দিবস হিসেবে স্বীকৃতি পাওয়ার ক্ষেত্রে তিনি ভূমিকা রাখেন। ২০২০ সালে গণ-বিষয়ক ক্ষেত্রে উল্লেখযোগ্য ভূমিকা রাখার জন্যে ভারত সরকার কর্তৃক পদ্মভূষণ সম্মানে ভূষিত হন। মুক্তিযুদ্ধে অবদানের জন্য তাকে ২০২২ সালে একুশে পদক (মরণোত্তর) প্রদান করা হয়।একুশে পদক পাচ্ছেন ২৪ বিশিষ্ট নাগরিক, ইত্তেফাক ৩ ফেব্রুয়ারি ২০২২   প্রাথমিক জীবন  মোয়াজ্জেম আলি  ১৮ জুলাই ১৯৪৪ সালে পূর্ব ব্রিটিশ রাজ্যের সিলেটে জন্মগ্রহণ করেন। ১৯৬৬ সালে তিনি ঢাকা বিশ্ববিদ্যালয় থেকে এমএস পাস করেন । তিনি পাকিস্তান সিভিল সার্ভিসে যোগ দেন এবং লাহোরের সিভিল সার্ভিস একাডেমিতে প্রশিক্ষণ নেন। ১৯৭৩ থেকে ১৯৭৪ সাল পর্যন্ত তিনি জন হপকিন্স বিশ্ববিদ্যালয়, স্কুল অফ অ্যাডভান্সড ইন্টারন্যাশনাল স্টাডিজে পড়াশোনা করেন ।    কর্মজীবন  আলি ওয়াশিংটন ডিসিতে পাকিস্তান দূতাবাসে কর্মরত ছিলেন, যখন বাংলাদেশের মুক্তিযুদ্ধ শুরু হয়েছিল, তিনি নির্বাসনে পাকিস্তান সরকারকে ত্যাগ করেছিলেন। তিনি যুক্তরাষ্ট্রে বাংলাদেশী দূতাবাস খুঁজে পেতে সহায়তা করেছিলেন। তিনি মার্কিন যুক্তরাষ্ট্র এবং জাতিসংঘের বাংলাদেশের পুনর্গঠনে সম্পদকে সহায়তা করতে সহায়তা করেছিলেন। ১৯৭৫ থেকে ১৯৭৮ সাল পর্যন্ত তিনি পোল্যান্ডে বাংলাদেশ দূতাবাসে কর্মরত ছিলেন। তিনি ১৯৮২-১৯৮৬ সালে নিউইয়র্কে জাতিসংঘের স্থায়ী মিশন এবং ১৯৮৬-১৯৮৮ সালে ভারতে বাংলাদেশী হাই কমিশনার হিসাবে কাজ করেছিলেন।    বৈদেশিক ভূমিকা  উপসাগরীয় যুদ্ধের সময় সৌদি আরবের জেদ্দায় কনসাল চলাকালীন  তিনি ভুটান, ইরান, লেবানন, তুর্কমেনিস্তান, ফ্রান্স, সিরিয়া এবং পর্তুগালে নিযুক্ত বাংলাদেশের রাষ্ট্রদূতের দায়িত্ব পালন করেন। মোয়াজ্জেম আলি বাংলাদেশের স্থায়ী প্রতিনিধি হিসেবে ইউনেস্কোর কাছে ২১ শে ফেব্রুয়ারিকে আন্তর্জাতিক মাতৃভাষা দিবস খসড়া প্রতিবেদন দিয়ে ভাষা আন্দোলনকে আন্তর্জাতিক দিবস হিসেবে প্রবর্তনের মাধ্যমে প্রতিষ্ঠা করতে সহায়তা করেছিলেন। তারপরে তিনি বাংলাদেশের পররাষ্ট্র সচিব হিসাবে দায়িত্ব পালন করেন, যেখানে তিনি ইউরোপে স্বল্পোন্নত দেশের রফতানির জন্য শুল্কমুক্ত করার জন্য কাজ করেছিলেন।  ২০১৪ সালে তিনি ভারতে বাংলাদেশের হাই কমিশনার নিযুক্ত হন।    ব্যক্তিগত জীবন  ব‍্যক্তিগত জীবনে তিনি বিবাহিত ।  মৃত্যু সৈয়দ মোয়াজ্জেম আলী ২০১৯ সালের ৩০ ডিসেম্বর মৃত্যুবরণ করেন।<ref>  সৈয়দ মুজতবা আলী আর নেই  পুরস্কার  পদ্মভূষণ - ২০২০, ভারতের তৃতীয় সর্বোচ্চ বেসামরিক পুরস্কার।  একুশে পদক - ২০২২ (মরণোত্তর)   তথ্যসূত্র    বহিঃসংযোগ   বিষয়শ্রেণী:১৯৪৪-এ জন্ম বিষয়শ্রেণী:২০১৯-এ মৃত্যু বিষয়শ্রেণী:বাংলাদেশী কূটনীতিবিদ বিষয়শ্রেণী:বাংলাদেশের সচিব বিষয়শ্রেণী:২০২২-এ একুশে পদক বিজয়ী বিষয়শ্রেণী:লেবাননে বাংলাদেশের রাষ্ট্রদূত বিষয়শ্রেণী:সিলেট বিভাগের ব্যক্তি বিষয়শ্রেণী:ভারতে বাংলাদেশের হাই কমিশনার বিষয়শ্রেণী:মুক্তিযুদ্ধে একুশে পদক বিজয়ী বিষয়শ্রেণী:ভুটানে বাংলাদেশের রাষ্ট্রদূত বিষয়শ্রেণী:ফ্রান্সে বাংলাদেশের রাষ্ট্রদূত বিষয়শ্রেণী:ইরানে বাংলাদেশের রাষ্ট্রদূত বিষয়শ্রেণী:পর্তুগালে বাংলাদেশের রাষ্ট্রদূত বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:আরব বংশোদ্ভূত বাংলাদেশী ব্যক্তি বিষয়শ্রেণী:একুশে পদক বিজয়ী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাবলিক অ্যাফেয়ার্সে পদ্মভূষণ প্রাপক